title: Direktiva Komisije 2010/6/EU od 9. veljače 2010. o izmjeni Priloga I. Direktivi 2002/32/EZ Europskog parlamenta i Vijeća u pogledu žive, slobodnog gosipola, nitrita i Mowraha , Bassie , Madhuce  Tekst značajan za EGP

text:
                  03/Sv. 43

                  HR

                  Službeni list Europske unije

                  55

            32010L0006

                  L 037/29

                  SLUŽBENI LIST EUROPSKE UNIJE

            DIREKTIVA KOMISIJE 2010/6/EU
      od 9. veljače 2010.
      o izmjeni Priloga I. Direktivi 2002/32/EZ Europskog parlamenta i Vijeća u pogledu žive, slobodnog gosipola, nitrita i Mowraha, Bassie, Madhuce

      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu 2002/32/EZ Europskog parlamenta i Vijeća od 7. svibnja 2002. o nepoželjnim tvarima u hrani za životinje (1), a posebno njezin članak 8. stavak 1.,
      budući da:

                  (1)

                  Direktiva 2002/32/EZ određuje da je zabranjeno korištenje proizvoda namijenjenih hranidbi životinja koji sadrže količine nepoželjnih tvari iznad najvećih dopuštenih količina propisanih u Prilogu I. toj Direktivi.

                  (2)

                  U pogledu žive, Europska agencija za sigurnost hrane (dalje u tekstu EFSA) zaključila je u svojem mišljenju od 20. veljače 2008. (2), da trenutačna najveća dopuštena količina za potpune krmne smjese za ribu (0,1 mg/kg) i najveća dopuštena količina za hranu za životinje dobivenu preradom ribe i drugih morskih životinja (0,5 mg/kg) nisu usklađene. U skladu s nedavnim razvojem u pogledu sastava hrane za životinje, hrana za ribe sadrži više ribljeg ulja i ribljeg brašna, ali je zbog trenutačno važećih zakonskih odredbi ugrožena dostupnost tih vrijednih krmiva za proizvodnju hrane za ribe. Za rješenje ove situacije, primjereno je neznatno povećati najveću dopuštenu količinu za hranu za ribe, a to povećanje ne bi ugrozilo sukladnost uzgojene ribe s utvrđenim najvećim dopuštenim količinama za živu. Nadalje, iz tog mišljenja proizlazi da trenutačno najveća dopuštena količina za potpunu krmnu smjesu za pse i mačke ne osigurava dovoljnu zaštitu. Tu najveću dopuštenu količinu je stoga potrebno sniziti. S obzirom na to da je stupanj osjetljivosti krznaša sličan onom kod mačaka, ta se najveća dopuštena količina treba također primjenjivati na krznaše.

                  (3)

                  U pogledu nitrita, EFSA je zaključila u svojem mišljenju od 25. ožujka 2009. (3) da su za svinje i goveda, kao reprezentativne osjetljive vrste za proizvodnju hrane dovoljne sigurnosne granice odgovarajuće vrijednosti NOAEL (No Observed Adverse Effect Level - najviša količina koja ne uzrokuje oštećenje). Nadalje smatra da prisutnost nitrita u proizvodima životinjskog podrijetla ne predstavlja zabrinutost za zdravlje ljudi. Nitriti su već odobreni s najvećom dopuštenom količinom od 100 mg/kg za korištenje kao konzervans u potpunim krmnim smjesama za pse i mačke s udjelom vlage koji prelazi 20 % i kao silažni dodatak (4). Nitriti se stoga ne trebaju smatrati nepoželjnim tvarima u takvim potpunim krmnim smjesama i u silaži. Slijedom toga u ovakvim slučajevima nije potrebno primjenjivati najveću dopuštenu količinu.

                  (4)

                  U pogledu gosipola, EFSA je zaključila u svom mišljenju od 4. prosinca 2008. da trenutačna najveća dopuštena količina za ovce, uključujući janjad, i koze, uključujući kozliće, nisu dovoljno sigurne da bi štitile protiv štetnih utjecaja na zdravlje životinja. EFSA je nadalje zaključila da je ljudska izloženost gosipolu putem konzumiranja hrane životinjskog podrijetla, proizvedene od životinja koje su hranjene proizvodima od sjemenki pamuka vjerojatno niska i ne bi trebala rezultirati štetnim učincima. Na temelju tog mišljenja najveće dopuštene količine za ovce, uključujući janjad, i koze, uključujući kozliće trebaju biti snižene.

                  (5)

                  U pogledu saponina u Madhuca longifolia L., EFSA je zaključila u svojem mišljenju od 29. siječnja 2009. (5) da se ne očekuju nikakvi štetni učinci na zdravlje životinja jer je izloženost ciljnih životinja u Uniji zanemariva. EFSA smatra da je izloženost ljudi putem konzumacije Madhuca saponina zanemariva, jer ljudi ne konzumiraju proizvode od Madhuce i Madhuca brašno se u Uniji ne upotrebljava kao krmivo. Stoga je potrebno izbrisati red u kojem se navode Mowrah, Bassia, Madhuca.

                  (6)

                  Direktivu 2002/32/EZ potrebno je stoga odgovarajuće izmijeniti.

                  (7)

                  Mjere predviđene u ovoj Direktivi u skladu su s mišljenjem Stalnog odbora za prehrambeni lanac i zdravlje životinja i nisu im se usprotivili ni Europski parlament ni Vijeće,

            DONIJELA JE OVU DIREKTIVU:
      Članak 1.
      Prilog I. Direktivi 2002/32/EZ izmjenjuje se u skladu s Prilogom ovoj Direktivi.
      Članak 2.
      Države članice donose potrebne zakone i ostale propise potrebne za usklađivanje s ovom Direktivom najkasnije do 1. studenoga 2010. One odmah dostavljaju Komisiji tekst tih odredbi i korelacijsku tablicu između tih odredbi i ove Direktive.
      Kad države članice donesu ove odredbe, te odredbe sadrže uputu na ovu Direktivu ili se uz njih navodi takva uputa prilikom njihove službene objave. Načine takvog upućivanja određuju države članice.
      Države članice dostavljaju Komisiji tekst glavnih odredbi nacionalnog zakonodavstva koje donose u području na koje se odnosi ova Direktiva.
      Članak 3.
      Ova Direktiva stupa na snagu dvadesetog dana od dana objave u Službenom listu Europske unije.
      Članak 4.
      Ova je Direktiva upućena državama članicama.

         Sastavljeno u Bruxellesu 9. veljače 2010.

               Za Komisiju

               Predsjednik

            José Manuel BARROSO

         (1)  SL L 140, 30.5.2002., str. 10.

         (2)  Mišljenje Znanstvenog pododbora za kontaminante u prehrambenom lancu na zahtjev Europske komisije u pogledu žive kao nepoželjne tvari u hrani za životinje, The EFSA Journal (2008.) 654, 1-76.

         (3)  Znanstveno mišljenje Pododbora za kontaminante u prehrambenom lancu na zahtjev Europske komisije u pogledu nitrita kao nepoželjne tvari u hrani za životinje. The EFSA Journal (2009.) 1017, 1-47.

         (4)  Registar dodataka hrani za životinje Zajednice u skladu s Uredbom (EZ) br. 1831/2003 Europskog parlamenta i Vijeća, unos za natrijev nitrit (psi, mačke) i natrijev nitrit u silaži, http://ec.europa.eu/food/food/animalnutrition/feedadditives/registeradditives_en.htm.

         (5)  Znanstveno mišljenje Pododbora za kontaminante u prehrambenom lancu na zahtjev Europske komisije u pogledu saponina u Madhuca Longifolia L. kao nepoželjne tvari u hrani za životinje. The EFSA Journal (2009.) 979, 1-36.

         PRILOG
         Prilog I. Direktivi 2002/32/EZ mijenja se kako slijedi:

                     1.

                     Red 4., Živa, zamjenjuje se sljedećim:

                                 Nepoželjne tvari

                                 Proizvodi namijenjeni hranidbi životinja

                                 Najveća dopuštena količina u mg/kg (ppm) u hrani za životinje s udjelom vlage od 12 %

                                 (1)

                                 (2)

                                 (3)

                                             „4.

                                             Živa (*)
                                                 (**)

                                 Krmiva,

                                 0,1

                                 osim:

                                             —

                                             hrane za životinje proizvedene preradom ribe ili drugih morskih životinja,

                                 0,5

                                             —

                                             kalcijevog karbonata.

                                 0,3

                                 Krmne smjese (dopunske ili potpune),

                                 0,1

                                 osim:

                                             —

                                             mineralne mješavine,

                                 0,2

                                             —

                                             krmne smjese za ribe,

                                 0,2

                                             —

                                             krmne smjese za pse, mačke i krznaše.

                                 0,3

                     2.

                     Red 5., Nitriti, zamjenjuje se sljedećim:

                                 Nepoželjne tvari

                                 Proizvodi namijenjeni hranidbi životinja

                                 Najveća dopuštena količina u mg/kg (ppm) u hrani za životinje s udjelom vlage od 12 %

                                 (1)

                                 (2)

                                 (3)

                                             „5.

                                             Nitriti

                                 Krmiva,

                                 15 (izraženo kao natrijev nitrit)

                                 osim:

                                             —

                                             ribljeg brašna,

                                 30 (izraženo kao natrijev nitrit)

                                             —

                                             silaže.

                                 —

                                 Potpune krmne smjese,

                                 15 (izraženo kao natrijev nitrit)

                                 osim:

                                             —

                                             potpune krmne smjese za pse i mačke s udjelom vlage koji prelazi 20 %.

                                 —”

                     3.

                     Red 9., Slobodni gosipol, zamjenjuje se sljedećim:

                                 Nepoželjne tvari

                                 Proizvodi namijenjeni hranidbi životinja

                                 Najveća dopuštena količina u mg/kg (ppm) u hrani za životinje s udjelom vlage od 12 %

                                 (1)

                                 (2)

                                 (3)

                                             „9.

                                             Slobodni gosipol

                                 Krmiva,

                                 20

                                 osim:

                                             —

                                             sjemenki pamuka

                                 5 000

                                             —

                                             brašna i pogače od sjemenki pamuka.

                                 1 200

                                 Potpune krmne smjese,

                                 20

                                 osim:

                                             —

                                             potpune krmne smjese za odrasla goveda,

                                 500

                                             —

                                             potpune krmne smjese za ovce (osim janjadi) i koza (osim kozlića),

                                 300

                                             —

                                             potpune krmne smjese za perad (osim nesilica) i telad,

                                 100

                                             —

                                             potpune krmne smjese za kuniće, janjad, kozliće i svinje (osim prasadi).

                                 60 ”

                     4.

                     Red 32., „Mowrah, Bassia, Madhuca - Madhuca longifolia (L.) Macbr. (= Bassia longifolia L. = Illiped malabrorum Engl.) Madhuca indica Gmelin (= Bassia latifolia Roxb.) = Illipe latifolia (Roscb.) F. Mueller)” briše se.

            (*)  Najveća dopuštena količina odnosi se na ukupnu živu.

            (**)  Najveće dopuštene količine odnose se na analitičko određivanje žive nakon 30 minuta ekstrakcije nitritnom kiselinom (5 % w/w) na temperaturi vrenja. Drugi postupci ekstrakcije mogu se primjenjivati samo kada je utvrđeno da imaju isti ekstrakcijski učinak.”


title: Direktiva Vijeća 2005/47/EZ od 18. srpnja 2005. o Sporazumu između Zajednice europskih željeznica (CER) i Europske federacije radnika u prometu (ETF) o određenim pitanjima uvjeta rada mobilnih radnika u interoperabilnom prekograničnom prometu u željezničkom sektoru

text:
               07/Sv. 8

               HR

               Službeni list Europske unije

               87

         32005L0047

               L 195/15

               SLUŽBENI LIST EUROPSKE UNIJE

         DIREKTIVA VIJEĆA 2005/47/EZ
   od 18. srpnja 2005.
   o Sporazumu između Zajednice europskih željeznica (CER) i Europske federacije radnika u prometu (ETF) o određenim pitanjima uvjeta rada mobilnih radnika u interoperabilnom prekograničnom prometu u željezničkom sektoru
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 139. stavak 2.,
   uzimajući u obzir prijedlog Komisije,
   budući da:

               (1)

               Ova je Direktiva u skladu s temeljnim pravima i načelima utvrđenim u Povelji o temeljnim pravima Europske unije i oblikovana je tako da osigurava potpunu sukladnost s člankom 31. Povelje, koji svim radnicima osigurava pravo na zdrave, sigurne i dostojanstvene uvjete rada, ograničenje njihova maksimalnog radnog vremena, tjedni i dnevni odmor, te plaćeni godišnji odmor.

               (2)

               Socijalni partneri mogu u skladu s člankom 139. stavkom 2. Ugovora zajednički zahtijevati da se sporazumi zaključeni na razini Zajednice provode odlukom Vijeća na prijedlog Komisije.

               (3)

               Vijeće je donijelo Direktivu 93/104/EZ od 23. studenoga 1993. o određenim vidovima organizacije radnog vremena (1). Željeznički promet bio je jedan od sektora isključenih iz područja primjene te Direktive. Europski parlament i Vijeće donijeli su Direktivu 2000/34/EZ (2) o izmjeni Direktive 93/104/EZ s ciljem uključivanja prethodno isključenih sektora i djelatnosti.

               (4)

               Europski parlament i Vijeće donijeli su Direktivu 2003/88/EZ od 4. studenoga 2003. o određenim pitanjima organizacije radnog vremena (3), kojom je kodificirana i stavljena izvan snage Direktiva 93/104/EZ.

               (5)

               Direktiva 2003/88/EZ predviđa odstupanja od članaka 3., 4., 5., 8. i 16. Direktive za osobe koje u sektoru željezničkog prometa rade u vlakovima.

               (6)

               Zajednica europskih željeznica (CER) i Europska federacija radnika u prometu (ETF) obavijestili su Komisiju o svojoj želji da uđu u pregovore u skladu s člankom 139. stavkom 1. Ugovora.

               (7)

               Navedene organizacije zaključile su 27. siječnja 2004. Sporazum o određenim pitanjima uvjeta rada mobilnih radnika koji obavljaju interoperabilne prekogranične usluge, dalje u tekstu „Sporazum”.

               (8)

               Sporazum uključuje zajednički zahtjev Komisiji za provedbom Sporazuma Odlukom Vijeća na prijedlog Komisije, u skladu s člankom 139. stavkom 2. Ugovora.

               (9)

               Direktiva 2003/88/EZ primjenjuje se na mobilne radnike koji obavljaju interoperabilne prekogranične usluge, osim kada ova Direktiva i njoj priloženi Sporazum ne sadrže posebne odredbe.

               (10)

               Za potrebe članka 249. Ugovora, Direktiva je primjereni instrument za provedbu Sporazuma.

               (11)

               U svjetlu dovršenja unutarnjeg tržišta i konkurencije u sektoru željezničkog prometa, ciljeve ove Direktive, čija je namjera zaštititi zdravlje i sigurnost, ne mogu dostatno ostvariti države članice, nego ih se može na bolji način ostvariti na razini Zajednice, Zajednica može donijeti mjere u skladu s načelom supsidijarnosti iz članka 5. Ugovora. U skladu s načelom proporcionalnosti iz navedenog članka, ova Direktiva ne prelazi ono što je potrebno za ostvarivanje tih ciljeva.

               (12)

               Razvoj europskog željezničkog sektora zahtijeva dobar nadzor uloga trenutačnih i novih čimbenika kako bi se osigurao usklađeni razvoj u cijeloj Zajednici. Europski socijalni dijalog na tome području morao bi odražavati ovaj razvoj te ga poštovati u najvećoj mogućoj mjeri.

               (13)

               Kao i kod ostalih direktiva o socijalnoj politici koje koriste slične pojmove, ova Direktiva omogućuje državama članicama da u skladu s nacionalnim zakonodavstvom i praksom odrede one pojmove Sporazuma koje ta Direktiva ne određuje, ako su te definicije u skladu sa Sporazumom.

               (14)

               Komisija je pripremila prijedlog Direktive, u skladu sa svojom Komunikacijom od 20. svibnja 1998. pod naslovom „Prilagođavanje i promidžba socijalnog dijaloga na razini Zajednice”, pri čemu je uzela u obzir predstavnički status ugovornih stranaka i zakonitost svake klauzule Sporazuma; potpisnici su dostatni predstavnici mobilnih željezničkih radnika koji su raspoređeni u interoperabilnom prekograničnom prometu koji obavljaju željeznički prijevoznici.

               (15)

               Komisija je izradila nacrt prijedloga Direktive, u skladu s člankom 137. stavkom 2. Ugovora, koji predviđa da direktive iz socijalnog područja moraju izbjegavati nametanje upravnih, financijskih i zakonskih ograničenja na način koji sprečava stvaranje i razvoj malog i srednjeg poduzetništva.

               (16)

               Ova Direktiva i Sporazum određuju minimalne standarde; države članice i/ili socijalni partneri morali bi zadržati postojeće ili usvojiti povoljnije odredbe.

               (17)

               Komisija je obavijestila Europski parlament, Europski gospodarski i socijalni odbor i Odbor regija slanjem prijedloga Direktive o provedbi Sporazuma.

               (18)

               Europski parlament je 26. svibnja 2005. donio rezoluciju o Sporazumu socijalnih partnera.

               (19)

               Provedba Sporazuma doprinijet će postizanju ciljeva utvrđenih u članku 136. Ugovora.

               (20)

               U skladu sa stavkom 34. Međuinstitucionalnog sporazuma o boljoj izradi zakona (4), države članice će u svome, kao i u interesu Zajednice, izraditi i objaviti nacrte svojih tablica, koje će u najboljoj mogućoj mjeri pokazati korelaciju između ove Direktive i mjera za prenošenje,

         DONIJELO JE OVU DIREKTIVU:
   Članak 1.
   Svrha je ove Direktive provedba Sporazuma zaključenog 27. siječnja 2004. između Zajednice europskih željeznica (CER) i Europske federacije radnika u prometu (ETF) o određenim pitanjima uvjeta rada mobilnih radnika koji obavljaju interoperabilne prekogranične usluge.
   Tekst Sporazuma priložen je ovoj Direktivi.
   Članak 2.
   1.   Države članice mogu zadržati postojeće ili donijeti povoljnije odredbe od onih donesenih ovom Direktivom.
   2.   Provedba ove Direktive ne smije ni u kojem slučaju predstavljati razloge za opravdanje smanjivanja opće razine zaštite radnika na područjima koja uređuje ova Direktiva. Time se ne dovode u pitanje prava država članica i/ili uprave i radnika, u svjetlu promjene okolnosti, da donesu drukčije zakonske, regulatorne ili ugovorne mjere od onih koje su na snazi u trenutku usvajanja ove Direktive, ako se pritom poštuju minimalni zahtjevi utvrđeni ovom Direktivom.
   Članak 3.
   Ne dovodeći u pitanje odredbe Sporazuma o praćenju i procjeni od strane potpisnica, Komisija će prije 27. srpnja 2011., nakon savjetovanja s upravom i radnicima na europskoj razini, izvijestiti Europski parlament i Vijeće o provedbi ove Direktive u kontekstu razvoja željezničkog sektora.
   Članak 4.
   Države članice određuju koje se sankcije primjenjuju za kršenje nacionalnih odredaba donesenih u skladu s ovom Direktivom te poduzimaju sve potrebne mjere za osiguranje njihove provedbe. Sankcije moraju biti učinkovite, proporcionalne i odvraćajuće. Države članice obavješćuju Komisiju o tim odredbama do 27. srpnja 2008. te je pravovremeno obavješćuju o svim daljnjim izmjenama tih odredaba.
   Članak 5.
   Nakon savjetovanja sa socijalnim partnerima, države članice donose zakone i druge propise potrebne za usklađivanje s ovom Direktivom do 27. srpnja 2008. ili osiguravaju da socijalni partneri do tog datuma donesu potrebne odredbe u obliku sporazuma. Tekstove odredaba odmah prosljeđuju Komisiji.
   Države članice poduzimaju sve potrebne mjere koje će im omogućiti da u svakom trenutku, jamče rezultat koji zahtijeva ova Direktiva te o tome odmah obavješćuju Komisiju.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   Članak 6.
   Ova Direktiva stupa na snagu na dan objave u Službenom listu Europske unije.
   Članak 7.
   Ova je Direktiva upućena državama članicama.

      Sastavljeno u Bruxellesu 18. srpnja 2005.

            Za Vijeće

            Predsjednik

         M. BECKETT

      (1)  SL L 307, 13.12.1993., str. 18. Direktiva kako je izmijenjena Direktivom 2000/34/EZ.

      (2)  SL L 195, 1.8.2000., str. 41.

      (3)  SL L 299, 18.11.2003., str. 9.

      (4)  SL C 321, 31.12.2003., str. 1.